राष्ट्रपति भवन और राष्ट्रपति भवन संग्रहालय 1 जनवरी से आम जनता के लिए अगले आदेश तक रहेगा बंद
राष्ट्रपति भवन की ओर से जारी बयान में कहा गया, "आम जनता के लिए राष्ट्रपति भवन और राष्ट्रपति भवन संग्रहालय का दौरा 1 जनवरी से बंद रहेगा। गार्ड ऑफ चेंज समारोह भी अगली सूचना तक नहीं होगा।"
नई दिल्ली। देश में कोरोना के नए वैरिएंट ओमिक्रॉन (Omicron) के बढ़ते मामलों को देखते हुए एहतियाती तौर पर राष्ट्रपति भवन, राष्ट्रपति भवन संग्रहालय को आगंतुकों के लिए अगले आदेश तक बंद कर दिया गया है। राष्ट्रपति भवन की ओर से जारी बयान में कहा गया, "आम जनता के लिए राष्ट्रपति भवन और राष्ट्रपति भवन संग्रहालय का दौरा 1 जनवरी से बंद रहेगा। गार्ड ऑफ चेंज समारोह भी अगली सूचना तक नहीं होगा।" शुक्रवार को राष्ट्रपति भवन की ओर से जारी एक बयान में कहा गया है कि, कोविड-19 के मद्देनजर कल (1 जनवरी 2022) से एहतियात के तौर पर राष्ट्रपति भवन, राष्ट्रपति भवन संग्रहालय आगंतुकों के लिए अगले आदेश तक बंद रहेंगे। साथ ही अगले आदेश तक ‘चेंज ऑफ गार्ड’ कार्यक्रम भी नहीं होगा। खतरनाक दर से फैल रहा ओमिक्रॉनराष्ट्रपति भवन की तरफ से ये फैसला ऐसे समय में लिया गया है जब देश में कोरोना के मामले तेजी से बढ़ रहे हैं। केंद्रीय स्वास्थ्य एवं परिवार कल्याण मंत्रालय के अनुसार, देश में 23 राज्यों और केंद्र शासित प्रदेशों से अब तक ओमिक्रोन के कुल 1,270 मामलों की पुष्टि हुई है। महाराष्ट्र और दिल्ली में ओमिक्रोन के सबसे ज़्यादा 450 और 320 मामले हैं। ओमिक्रोन के 1,270 मरीज़ों में से 374 मरीज़ रिकवर हो गए हैं। कोरोना वायरस का ओमिक्रॉन वैरिएंट पूरे देश में तेजी से फैल रहा है।देश में फिर लगातार बढ़ रहे कोरोना के मामलेभारत में कोरोना वायरस बीमारी की दैनिक संख्या लगातार तीसरे दिन भी 15 हजार से ऊपर जारी रही है। केंद्रीय स्वास्थ्य मंत्रालय के अपडेट के मुताबिक, भारत में पिछले 24 घंटों शुक्रवार को कोरोना वायरस के 16,764 नए मामले आए, 7,585 रिकवरी हुईं और 220 लोगों की कोरोना से मौत हुई। भारत में कोरोना के अबतक कुल 3,48,38,804 मामले सामने आ चुके हैं। वहीं देश में अभी 91,361 सक्रिय मामले हैं। देश में अभी तक कुल 3,42,66,363 लोग कोरोना को मात देकर ठीक हो चुके हैं। भारत में कोरोना से अबतक कुल 4,81,080 मरीजों की मौत हो चुकी है। देश में वैक्सीनेशन का आंकड़ा 1,44,54,16,714 के पार पहुंच चुका है।